Naša humanita

Celý svet ťa hlasne víta
Pokazená humanita
Všetci sme na jednej lodi
Si presne taká ako sa nám hodí.

Celý svet len na teba sa pýtal
Pokazená humanita
Humanita ako sa nám hodí
Poďme spolu ľudí za nos vodiť.

Čakali sme milión rokov
Bez svedkov a bez prorokov
Na teba na mrchu zhnitú
Na pokazenú humanitu.
Vítaná buď medzi nami
Priateľka čo chápadlami
Krásne si nás omotá.
Pod obraz, až na mol spitý
V mene našej humanity 
Robím dieru do sveta.
Ja som ten dobrý, nie ten zhnitý,
Veď ja v mene humanity
Robím dieru do sveta.